Xovosda fuqarolarni o`qishga kiritib qo`yishni va`da qilgan firibgarlarning kirdikorlari fosh bo`ldi

Bosh prokuratura huzuridagi Departamentning Xovos tuman bo`limi tomonidan fuqarolarning huquq va manfaatlarini himoya qilish yuzasidan  tergovga qadar tekshiruv o`tkazildi. 
Unda, Xovos tumanida yashovchi fuqaro O.A.  va boshqalar oldindan til biriktirib, 3 nafar fuqaroni o`zlarining Guliston davlat universitetida ishlovchi “Sh.”ismli tanishi orqali universitetning sirtqi bo`limiga o`qishga kiritib qo`yish evaziga ularning 6 400 AQSh dollarini qo`lga kiritganligi, bundan tashqari fuqaro Z.A.ga 3,5 mln so`m va U.M.ga 9,1 mln so`m pulni “kontrakt to`lovlari” uchun to`latib, ularga talabalar safiga qabul qilinganligi to`g`risida soxta buyruqlarni taqdim etganliklari aniqlangan.
Mazkur holat yuzasidan Jinoyat kodeksining 168-moddasi (firibgarlik) 28, 211-moddasi (pora berish) bilan jinoyat ishi qo`zg`atilib, tergov harakatlari o`tkazilmoqda.